תקנות לטיפול סביבתי בציוד חשמלי ואלקטרוני ובסוללות (הפחתה של סכומי עיצום כספי ופריסת תשלומים)

{{ח:התחלה}}
{{ח:כותרת|תקנות לטיפול סביבתי בציוד חשמלי ואלקטרוני ובסוללות (הפחתה של סכומי עיצום כספי ופריסת תשלומים), התשע״ד–2014}}

{{ח:פתיח-התחלה}}
ק״ת תשע״ד, 988.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק לטיפול סביבתי בציוד חשמלי ואלקטרוני ובסוללות#סעיף 51|סעיפים 51(ב)}} {{ח:חיצוני|חוק לטיפול סביבתי בציוד חשמלי ואלקטרוני ובסוללות#סעיף 67|ו־67}} {{ח:חיצוני|חוק לטיפול סביבתי בציוד חשמלי ואלקטרוני ובסוללות|לחוק לטיפול סביבתי בציוד חשמלי ואלקטרוני ובסוללות, התשע״ב–2012}} (להלן – החוק), בהסכמת שר המשפטים ובאישור ועדת הכלכלה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אישור רואה חשבון“ – אישור שנתן רואה חשבון מבקר, שאינו מצוי בניגוד עניינים כלפי המפר ואינו תלוי בו, בין במישרין ובין בעקיפין, לפי {{ח:חיצוני|תקנות רואי חשבון (ניגוד עניינים ופגיעה באי-תלות כתוצאה מעיסוק אחר)|תקנות רואי חשבון (ניגוד עניינים ופגיעה באי־תלות כתוצאה מעיסוק אחר), התשס״ח–2008}};
{{ח:ת|סוג=הגדרה}} ”הכנסה“ – כהגדרתה {{ח:חיצוני|פקודת מס הכנסה|בפקודת מס הכנסה}};
{{ח:ת|סוג=הגדרה}} ”מחזור עסקאות“ –
{{ח:תתת|(1)}} לעניין תאגיד שאינו מלכ״ר – מחזור עסקאות של עוסק כהגדרתו {{ח:חיצוני|חוק מס ערך מוסף|בחוק מס ערך מוסף, התשל״ו–1975}} (בתקנות אלה – חוק מע״מ);
{{ח:תתת|(2)}} לעניין מלכ״ר – כהגדרת מחזור {{ח:חיצוני|חוק העמותות#תוספת 2|בתוספת השנייה לחוק העמותות, התש״ם–1980}};
{{ח:ת|סוג=הגדרה}} ”מלכ״ר“ – כהגדרתו {{ח:חיצוני|חוק מס ערך מוסף|בחוק מע״מ}};
{{ח:ת|סוג=הגדרה}} ”מפר“ – כמשמעותו {{ח:חיצוני|חוק לטיפול סביבתי בציוד חשמלי ואלקטרוני ובסוללות#סעיף 47|בסעיף 47 לחוק}}.

{{ח:סעיף|2|הפחתת סכומי העיצום הכספי}}
{{ח:תת|(א)}} המנהל רשאי להפחית למפר את סכום העיצום הכספי, בשיעורים שלהלן, אם התקיימה אחת או יותר מנסיבות אלה:
{{ח:תתת|(1)}} המפר לא הפר הוראה מהוראות החוק או לפיו בחמש השנים שקדמו להפרה – 20 אחוזים; לא הפר את אותה הוראה ולא הפר הוראה אחרת יותר מפעם אחת בשנתיים שקדמו להפרה – 10 אחוזים;
{{ח:תתת|(2)}} המפר הפסיק את ההפרה מיוזמתו ודיווח עליה למנהל – 30 אחוזים;
{{ח:תתת|(3)}} המפר נקט פעולות למניעת הישנות ההפרה ולהקטנת הנזק, להנחת דעתו של המנהל – 20 אחוזים.

{{ח:סעיף|3|הפחתה בשל נסיבות אישיות}}
{{ח:ת}} ראה המנהל, לגבי מפר שהוא יחיד, שההפרה נגרמה בשל נסיבות אישיות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפר, רשאי הוא להפחית למפר את סכום העיצום הכספי בשיעור של 25 אחוזים, וזאת בלי לגרוע מסמכותו לפי {{ח:פנימי|סעיף 2|תקנה 2}}.

{{ח:סעיף|4|הפחתה בשל כמה נסיבות}}
{{ח:ת}} התקיימו לגבי מפר כמה נסיבות כאמור {{ח:פנימי|סעיף 2|בתקנות 2}} {{ח:פנימי|סעיף 3|ו־3}}, רשאי המנהל להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד ששיעור ההפחתה המצטבר לא יעלה על 85 אחוזים מסכום העיצום הכספי הקבוע בשל אותה הפרה.

{{ח:סעיף|5|הפחתה בשל התחשבות במחזור עסקאות}}
{{ח:תת|(א)}} המנהל רשאי להפחית למפר שהוא אחד מן המפורטים להלן את סכום העיצום הכספי, כך שהעיצום הכספי יהיה כמפורט להלן, לפי העניין:
{{ח:תתת|(1)}} לתאגיד שאינו מלכ״ר ושמחזור העסקאות שלו אינו עולה על 10 מיליון שקלים חדשים – 10 אחוזים ממחזור העסקאות השנתי של המפר;
{{ח:תתת|(2)}} למלכ״ר ולאדם שאינו תאגיד, שמחזור העסקאות שלו אינו עולה על 10 מיליון שקלים חדשים – 5 אחוזים ממחזור העסקאות השנתי של המפר;
{{ח:תתת|(3)}} לאדם אחר – 10 אחוזים מההכנסה בשנת הכספים שקדמה למועד מסירת ההודעה על הכוונה להטיל עליו עיצום כספי.
{{ח:תת|(ב)}} תקנת משנה (א) תחול בין אם הופחת סכום העיצום הכספי לפי {{ח:פנימי|סעיף 2|תקנות 2}} {{ח:פנימי|סעיף 3|ו־3}} ובין אם לאו.

{{ח:סעיף|6|מסמכים מצורפים לבקשה}}
{{ח:תת|(א)}} מפר המבקש הפחתה של סכום עיצום כספי או פריסה של תשלום עיצום כספי לפי הוראות תקנות אלה, יגיש למנהל, בתוך 30 ימים ממועד מסירת ההודעה על הכוונה להטיל עליו עיצום כספי, מסמכים המאמתים את העובדות שעל יסודן מתבקשת ההפחתה או הפריסה כאמור.
{{ח:תת|(ב)}} בלי לגרוע מהוראות תקנת משנה (א), מפר המבקש הפחתה לפי הוראות {{ח:פנימי|סעיף 5|תקנה 5}} יצרף לבקשתו אישור מאת רואה חשבון, לעניין גובה מחזור העסקאות או ההכנסה של המפר, לפי העניין, ולעניין {{ח:פנימי|סעיף 5|תקנה 5(א)(2)}} – גם תעודה מאת מנהל, כהגדרתו {{ח:חיצוני|חוק מס ערך מוסף|בחוק מע״מ}} המעידה על רישומו כמלכ״ר לפי {{ח:חיצוני|חוק מס ערך מוסף|החוק האמור}}.

{{ח:סעיף|7|פריסה של תשלום עיצום כספי}}
{{ח:תת|(א)}} המנהל רשאי להחליט על פריסת תשלום עיצום כספי, לפי בקשתו של מפר, בין אם החליט המנהל על הפחתת סכום העיצום הכספי לפי תקנות אלה, ובין אם לאו, ובלבד שמספר התשלומים לא יעלה על 10 תשלומים חודשיים ומועד התשלום הראשון לפי תקנה זו יהיה כאמור {{ח:חיצוני|חוק לטיפול סביבתי בציוד חשמלי ואלקטרוני ובסוללות#סעיף 53|בסעיף 53(א) לחוק}}.
{{ח:תת|(ב)}} התשלום החודשי כאמור בתקנת משנה (א), ישולם בתוספת הפרשי הצמדה וריבית לפי {{ח:חיצוני|חוק פסיקת ריבית והצמדה|חוק פסיקת ריבית והצמדה, התשכ״א–1961}}, עד מועד תשלומו; לא שילם המפר תשלום חודשי במועדו, יראו את החלטת המנהל לעניין פריסת התשלומים לפי תקנת משנה (א) כבטלה ויחול על יתרת התשלום האמור {{ח:חיצוני|חוק לטיפול סביבתי בציוד חשמלי ואלקטרוני ובסוללות#סעיף 54|סעיף 54 לחוק}}.

{{ח:חתימות|י״א באדר ב׳ התשע״ד (13 במרס 2014)}}
* '''עמיר פרץ'''
השר להגנת הסביבה
{{ח:סוגר}}
{{ח:סוף}}
[[קטגוריה:בוט חוקים]]